साउथ एक्ट्रेस खुशबू सुंदर ने सुनाई आपबीती, बोलीं- वो मुझे और मां को मारा-पीटा करते थे
Khushbu Sundar Latest Interview; Talks About  Sexual Assault साउथ एक्ट्रेस और पॉलिटिशियन खुशबू सुंदर हाल ही में नेशनल कमिशन फॉर वुमन की सदस्य बनीं हैं। अब हाल ही में मीडिया को दिए एक इंटरव्यू में खुशबू
साउथ एक्ट्रेस और पॉलिटिशियन खुशबू सुंदर हाल ही में नेशनल कमिशन फॉर वुमन की सदस्य बनीं हैं। अब हाल ही में मीडिया को दिए एक इंटरव्यू में खुशबू ने अपने साथ हुए सेक्सुअल असॉल्ट पर खुलकर बात की। इस दौरान खुशबू ने खुलासा किया कि उनके पिता ने उनके साथ यौन उत्पीड़न किया था, जब वो 8 साल थी। इतना ही नहीं खुशबू ने बताया कि पिता उनकी मां को भी मारा-पीटा करते थे।
मेरी मां एक उत्पीड़ित शादी का शिकार रहीं- खुशबू
जर्नलिस्ट बरखा दत्त को दिए इंटरव्यू में खुशबू ने आपबीती बताते हुए कहा- ‘मेरा मानना है कि जब एक बच्चा यौन उत्पीड़न का शिकार होता है, तो जिंदगी भर के लिए उसके मन पर निशान रह जाते हैं। चाहे वो लड़का हो या फिर लड़की। मेरी मां एक उत्पीड़ित शादी का शिकार रहीं।’
‘उनका जीवन एक ऐसे आदमी के साथ बीता, जिसने शायद सोचा था कि अपनी पत्नी या बच्चों को पीटना और अपनी इकलौती बेटी का यौन शोषण करना उसका जन्मसिद्ध अधिकार है।’
15 साल की हुई तब मुझमें इसका विरोध करने की हिम्मत आई- खुशबू
खुशबू ने आगे कहा-‘जब पहली बार मेरे साथ यौन उत्पीड़न किया गया तो मैं महज 8 साल की थी। जब मैं 15 साल की हुई तब मुझमें इस अपराध का विरोध करने की हिम्मत आई। एक समय ऐसा आया जब मुझे खुद अपना स्टैंड लेना पड़ा।’
मुझे डर था का कि मेरी मां मेरा यकीन नहीं करेगी- खुशबू
वी द वुमन इवेंट में खुशबू ने कहा- ‘एक डर जो मेरे साथ हमेशा रहा, वो ये था कि मेरी मां मुझ पर विश्वास नहीं करेंगी। क्योंकि मैंने उन्हें उस माहौल में देखा है, जहां कुछ भी हो जाए लेकिन मेरा पति देवता है वाली मानसिकता थी।’
मुश्किलों का सामना करते हुए अपने हक की लड़ाई लड़ी- खुशबू
‘15 साल की उम्र में मैंने सोचा कि अब बहुत हो गया और मैंने उसके खिलाफ विद्रोह करना शुरू कर दिया। मैं 16 साल की भी नहीं थी और हमारे पास जो कुछ भी था, हमने सब छोड़ दिया। हमें पता भी नहीं था कि हम अगले दिन के लिए खाना कहां से आएगा।’
सुंदर ने कहा- 'भले ही मेरा बचपन बहुत मुश्किलों भरा रहा हो, लेकिन मैंने मेहनत और तमाम मुश्किलों का सामना करते हुए अपने हक के लिए लड़ाई लड़ी।'
खुशबू ने 2010 में ज्वाइन की पॉलिटक्स
बता दें कि खुशबू ने अपने करियर की शुरुआत बॉलीवुड फिल्म ‘द बर्निंग ट्रेन’ से की, जिसमें वो बतौर चाइल्ड आर्टिस्ट नजर आईं थीं। समय के साथ वो साउथ सिनेमा का जाना-माना चेहरा बन गईं। हालांकि, 2010 में उन्होंने पॉलिटिक्स जॉइन की थी।